1. ------IND- 2019 0600 D ET- ------ 20191209 --- --- PROJET

Liidumaa määrus, millega muudetakse liidumaa  
nakkushaiguste vältimise määrust (HygieneVO)[[1]](#footnote-1)  
[kuupäev]

20. juuli 2000. aasta nakkuste ennetamise seaduse paragrahvi 17 lõike 4 kohaselt (Saksamaa ametlik väljaanne, I osa, lk 1045), mida on viimati muudetud 9. augusti 2019. aasta määruse artikliga 18a (Saksamaa ametlik väljaanne, I osa, lk 1202), koos 22. veebruari 2001. aasta nakkuste ennetamise seadusest tulenevate volituste üleandmist käsitleva määruse paragrahvi 1 lõikega 1 (Schleswig-Holsteini ametlik väljaanne, lk 35), viimati asendati osakondade nimed 16. jaanuari 2019. aasta määruse artikliga 21 (Schleswig-Holsteini ametlik väljaanne, lk 30), määrab sotsiaal-, tervishoiu-, noorte-, perekonna- ja vanurite ministeerium alljärgneva.

 1. Paragrahvi 3 lõige 1 sõnastatakse järgmiselt:

„(1) Inventari kõikides diagnostikaks ja raviks mõeldud ruumides, kus võib eeldada saastumist kehavedelike ja muude haigusetekitajaid sisaldavate materjalidega, peab olema võimalik märjalt puhastada ja see peab olema desinfitseeritav. Kõik kasutatavad desinfitseerimisvahendid peavad olema sobivad ning peab olema tõendatud, et need on meditsiiniasutustes nakkuste ennetamisel tõhusad. Vastava vajaliku efektiivse tööulatuse puhul peab tõhusus olema vähemalt bakteritsiidne, pärmseentevastane, piiratud viiruste vastane, vajadusel fungitsiidne, tuberkuloosivastane, mükobakteritsiidne ning efektiivne bakteriaalsete spooride vastu. Seda tuleb tõendada vähemalt kahe üksteisest sõltumatu eksperthinnanguga ja nendega seotud katsearuannetega. Tõhusus loetakse kinnitatuks, kui katsed on teinud tootjast sõltumatud katselaborid ja sõltumatud eksperdid kinnitavad katsearuandeid teaduslikult kinnitatud hinnangus. Katselaboritel peab olema vajalik pädevus, mida on võimalik tõendada nt 2018. aasta märtsi standardi DIN ISO EN 17025:2018-03 kohase akrediteeringuga. Vastavad katsemeetodid peavad olema valideeritud nt laboritevaheliste võrdluste kaudu, et saaks võtta arvesse statistilist varieeruvust, mis hõlmab vähemalt kahte vajalikku korduskatset. Katseid, mis on tehtud mõne muu Euroopa Liidu liikmesriigi või Türgi või mõne muu Euroopa Majanduspiirkonna lepingu osalisriigi tehniliste kirjelduste kohaselt, loetakse samaväärseteks, kui tehniliste kirjeldustega saavutatakse järjekindlalt sama kaitsetase, mida nõutakse teises lauses.“

2. Paragrahv 5 sõnastatakse järgmiselt:

„ § 5   
Seaduserikkumised

(1) Seadusevastaselt tegutseb nakkuste ennetamise seaduse paragrahvi 73 lõike 1a punkti 6 tähenduses isik, kes tahtlikult või hooletusest

1. vastupidiselt paragrahvile 3 ei vii puhastamist, desinfitseerimist või steriliseerimist läbi sobiva meetodiga või ei tee seda piisavalt, või ei hoiusta seadmeid nii, et need oleksid saastumise eest kaitstud,
2. kasutab teisi kui paragrahvis 3 nimetatud desinfitseerimisvahendeid ja -meetodeid,
3. vastupidiselt paragrahvile 4 ei kõrvalda selles nimetatud seadmeid ja muid esemeid sobivates mahutites,
4. rikub nakkuste ennetamise seaduse paragrahvi 73 lõike 1a punktide 3 ja 4 kohast talumis- või teavitamiskohustust või nakkuste ennetamise seaduse paragrahvi 73 lõike 1a punkti 5 kohast dokumentide, eelkõige hügieenikavade, esitamise kohustust,

või rikub tahtlikult või hooletusest nakkuste ennetamise seaduse paragrahvi 17 lõike 1 kohaselt vastavat täitmisele kuuluvat korraldust.“

3. Antud määrus jõustub selle väljakuulutamisele järgneval päeval.

Eelnev määrus on seega koostatud ning tuleb teatavaks teha.

Kiel,

dr Heiner Garg

Sotsiaal-, tervishoiu-, noorte-,   
perekonna- ja vanurite minister

1. Teavitatud kooskõlas Euroopa Parlamendi ja nõukogu 9. septembri 2015. aasta direktiiviga (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord (ELT L 241, lk 1). [↑](#footnote-ref-1)